Odense Adresse-Contoirs Efterretninger, 1843-08-17
Blandinger. I Kiel og det nærliggende Dusternbrook er det tydske Riges 1000aarige Jubelfest ogsaa bleven afholdt, hvorom "Kiel. Corr." indeholder Følgende: Festlighederne aabnedes den 10 August om Morgenen efter Kl. 6 af Sangforeningen, der paa St. Nicolai Kirkegaard afsang Choralen: "Vor Gud han er saa fast en Borg og Mottetten Herren er min Hyrde" og derhos med Sang trak gjennem Byens Hovedgader. Kl. 11 begav de Studerende sig, ledsagede af et Musikcorps, i høitidelig Procession til Pladsen ved Begyndelsen af "Vorstadtstraser" (da Torvet ikke kunde benyttes i dette Øiemeed for en Sygs Skyld), hvor der blev afsungen en Sang og holdt en Tale i Dagens Anledning af Stud. v. Neergaard. Kl. 12 begyndte Høitideligheden ved Universitetet i den academiske Aula, der øieblikkelig var saa fuldt besat, at Mange, som vilde have deeltaget i denne Fest, ikke meere kunde indlades. Kl. 3 begyndte den egentlige Folkefest i Disternbrook. Badeanstalten var smykket med Rigsfanen og mange tydske Landsfaner og Flag, det Jndvendige af Salen og den store Tilbygning smagfuldt prydet med Løv og Blomster. J Midten af begge Salene var der opreist en Talerstol og en Tribune for Sangerne, som vare decorerede med Sangforeningens Faner. Ved 20 lange Borde var der Plads for 1200, som deeltoge i Middagsmaaltidet, af de forskjelligste Stænder og fra de forskjellige Egne i Holsteen og Slesvig. Den første Toast udbragtes af Advocat Hedde, som Medlem af Festcommitteen, for Hs. Maj. Kongen, vor Hertug, Advocat Friederici berørte i en Tale vort Forhold til de Danske, hvis nationale Bestræbelser i deres Fædreneland han lod vederfares fuld Ret, og berørte derpaa meget lunefuldt de Conflicter, som Hertugdømmerne kom i med dem, og derpaa vore Militairforhold. Kun den nogne Soldat var i Holsteen tydsk, fra Skoene lige til Tschakoen var ellers Alt paa ham dansk, paa Dansk blev han her inddøvet, paa Dansk commanderet, efter dansk Ret dømt, ved Lüneburg vilde den tydske Forbundshær høre: Høire om!" og "hele Bataillonen omkring!" – (Om denne Fest siger forresten den kjøbenhavnske Correspondent i Thomsens Avis meget rigtigt: "Det er en smuk og stor Fest, Tydskerne høitideligholde i disse Dage, til Minde om det tydske Riges Stiftelse den 10 August 843; men det er tillige en Fest, som maa fylde enhver brav Tydsker med Sorg over, hvad hans Fædreland er, og hvad det kunde have været, især naar han sammenligner dets Skjæbne med Frankerigs. Begge Landes Stilling var dengang omtrent eens, i Spidsen et Overhoved, Konge af Navn, men i Gjerningen kun et Skyggebillede, der var afhængig af mægtige og selvraadige Lehnsmænd, der ikke lystrede længere end de fandt for godt; men de franske Konger indtrakmed megen Klogskab ethvert Lehn, der blev ledigt, og hvad de engang havde faaet fat paa, gave de ikke meere bort. Nu er Frankerig en mægtig, fast sammensluttet Stat, der har foreskrevet hele Europa Love; Tydskland bestaaer af 39 Lehnsmænd, der ere blevne til souveraine Fyrster, og nu, efter et Aartusindes Forløb, skulle først Tydskerne tænke paa, om muligt, af Stumperne at opbygge en Stat. - Denne Fest maa ellers være et høist ubehageligt memento for Slesvigholstenerne, der ved denne Leilighed faae et slaaende Beviis paa, at Hertugdømmet Slesvig hverken hører, eller nogensinde har hørt til Tydskland."Man hører saa ofte Militaire baade i Land- og Sø-Etaten, som høre til den saakaldte gamle Skole, fremsætte og paa det Jvrigste forsvare den Paastand, at det er umuligt at regere Almuefolk uden Prygl. Urigtigheden af denne barbariske Sætning er saa ofte practisk beviist, at Man tilsidst kunde vente at være fritagen for theoretisk at godtgjøre den. Det glæder os at kunne berette, at den nu ogsaa, saavidt vi vide første Gang, er gjendreven paa et Sted, hvor den for har været anseet ophøiet over enhver Tvivl. Paa Cadetcorvettens sidste Tour foregik en Forandring i Skibets indre Politi, som vi haabe ei vil være uden Jndflydelse paa Tonen i vor Marine i det Hele. Lieutenant Jpsen, der var Næstcommanderende, viste nemlig, som Haandhæver af Ordenen paa Skibet, den Humanitet og gode Tact ganske at afskaffe korporlig Revselse. Følgen heraf var, at der, efter Alles Sigende, herskede ikke blot den største Orden, men tillige en saa ypperlig Tone paa Skibet under hele Reisen, at han saae sig istand til at lade næsten hele Mandskabet gaae iland paa de Steder, som anløbes, Noget de Commanderende ellers ikke tør vove af Frygt for Uorden. Det er ved at vise Tillid til den simple Mand, ved at behandle ham som Menneske og ei som Umælende, at Man er istand til at vække de bedre Egenskaber hos ham, hvorimod Svøben, der stedse hænger over Hovedet, kun fremkalder Trods og Opsætsighed. (Fædrel.) Raadet og Borgerskabet i Kiel har den 8de, taget Stadens Jnteresse med Hensyn til den paatænkte "Slesvigholsteenske Landbank" i Overveielse, og besluttet kun at understøtte samme, naar Planen forandres derhen, at den bliver en Communalbank, hvis Fond sammenskydes af Communalkasserne og hvis hele Gevinst fordeles imellem Communerne.